# data[].attributes.headline
Το Α1 μάς περιγράφει...

# data[].attributes.subject
Το Α1 μάς περιγράφει...

# data[].attributes.body
ΕΠΙΣΚΕΨΗ ΣΤΗΝ ΑΜΕΡΙΚΑΝΙΚΗ ΓΕΩΡΓΙΚΗ ΣΧΟΛΗ

Στις 6/2/24, ημέρα Τρίτη, η Α’ Γυμνασίου του σχολείου μας πραγματοποίησε μια εξαιρετική και δημιουργική εκδρομή στο αγρόκτημα της Αμερικανικής Γεωργικής Σχολής στο πρόγραμμα «Σιτάρι, από το χωράφι στο τραπέζι μας». Αποφασίσαμε να συμμετάσχουμε σε αυτήν την εκδρομή μέσα στο πλαίσιο των μαθημάτων της Νεοελληνικής Γλώσσας και Λογοτεχνίας, με θέμα την ισορροπημένη και υγιεινή διατροφή. Επιπροσθέτως, επισκεφτήκαμε αυτό το μέρος γιατί όλοι μας θέλαμε να χαλαρώσουμε από το απαιτητικό καθημερινό πρόγραμμα μετά τη λήξη του α’ τετραμήνου. Εξίσου σημαντικό, για να κοινωνικοποιηθούμε γνωρίζοντας ένα ιστορικό εκπαιδευτικό αγρόκτημα μέσα στην πόλη.

Μόλις φτάσαμε, μας υποδέχτηκαν και μας καλωσόρισαν τρεις εκπαιδευτικοί, οι οποίες μας χώρισαν σε τρεις ομάδες. Στο μεταξύ γνωρίσαμε την εκπαιδευτικό της ομάδας μας και ξεκινήσαμε ένα μικρό περίπατο κάτω από τα θεόρατα δέντρα, ενώ ταυτόχρονα πληροφορηθήκαμε την ιστορία του ιδρύματος. (έτος ίδρυσης: 1904). Στη συνέχεια, επισκεφτήκαμε το Μουσείο Γεωργικών Εργαλείων, όπου μάθαμε την ιστορία της καλλιέργειας του σιταριού στα παλιά χρόνια. Δοκιμάσαμε να αλέσουμε σπόρους σιταριού με το χειρόμυλο και μας έδειξαν τη φορεσιά του γεωργού που δοκίμασαν οι συμμαθητές μας. Η καλύτερη και πιο ενδιαφέρουσα στιγμή ήταν όταν εκτελέσαμε τη διαδικασία του ζυμώματος του ψωμιού ακολουθώντας μια νόστιμη συνταγή. Ύστερα από λίγη ώρα, κάναμε ένα διάλειμμα στην τραπεζαρία της Σχολής και στη συνέχεια μας ξενάγησαν στα σύγχρονα μηχανήματα γεωργίας, όπου συζητήσαμε τα πλεονεκτήματα και μειονεκτήματά τους σε σχέση με παλιά. Έπειτα πήραμε μέρος στη σπορά του χωραφιού με τον παραδοσιακό τρόπο και γνωρίσαμε τον Τάκη, το σκιάχτρο. Αργότερα φυτέψαμε σιτάρι σε γλαστράκια, τα οποία πήραμε μαζί μας. Ολοκληρώνοντας την περιήγησή μας, κάναμε ένα μαγευτικό περίπατο στα μονπάτια του αγροκτήματος και μια απίθανη βόλτα στον ελαιώνα. Κάπου εδώ τελείωνε η ξενάγησή μας. Αποχαιρετίσαμε και ευχαριστήσαμε τους εκπαιδευτικούς του προγράμματος και βγάλαμε αναμνηστικές φωτογραφίες.

Μπορούμε να πούμε πως η εκδρομή αυτή ήταν μια ευχάριστη και αξέχαστη εμπειρία, από την οποία κερδίσαμε γνώσεις με βιωματικό  και δημιουργικό τρόπο. Το συστήνουμε ανεπιφύλακτα και ελπίζουμε να το ξαναεπισκεφτούμε στο μέλλον!

Οι μαθήτριες: Ε. Κ.- Ε.-Ν. Δ.- Ε. Γ.

# data[].attributes.headline
Το Α2 μάς περιγράφει...

# data[].attributes.subject
Το Α2 μάς περιγράφει...

# data[].attributes.body
Η ΕΠΙΣΚΕΨΗ ΤΟΥ Α’2 ΣΤΗΝ Α.Γ.Σ

Την περασμένη Τρίτη στις 6/2/2024 η Α’ τάξη του σχολείου μου, του 1ου Γυμνασίου Πολίχνης, πήγαμε στην Αμερικάνικη Γεωργική Σχολή της Θεσσαλονίκης για να συμμετάσχουμε στο εκπαιδευτικό πρόγραμμα της σχολής «Σιτάρι από το χωράφι στο τραπέζι μας». Στο μάθημα της Νεοελληνικής Λογοτεχνίας είχαμε διαβάσει το κείμενο «Το πιο γλυκό ψωμί», για αυτό ξέραμε περίπου την διαδικασία για το πώς φτιάχνεται το ψωμί. Στο μάθημα της Νεοελληνικής Γλώσσας διδαχτήκαμε την ενότητα «Διατροφή», για αυτό ξέραμε ότι το ψωμί είναι στην πρώτη σειρά της διατροφικής πυραμίδας, που σημαίνει πως πρέπει να το καταναλώνουμε κάθε μέρα!

Μόλις φτάσαμε μας υποδέχτηκαν τρεις εκπαιδευτικοί και στη συνέχεια χωριστήκαμε σε τρεις ομάδες ανά τμήματα. Έπειτα άρχισαν την ξενάγηση και μας έδωσαν πληροφορίες για την ιστορία του τεράστιου αγροκτήματος. Στη συνέχεια κάναμε μια βόλτα στο αγρόκτημα, μας παρουσίασαν τις καλλιέργειες των σαλιγκαριών και των θερμοκηπίων και μετά μας ανέφεραν τη μεγάλη ποικιλία των ζώων που έχουνε (κότες, αγελάδες, μέλισσες, σαλιγκάρια, γαλοπούλες). Μόλις πήγαμε στο χωράφι, γνωρίσαμε τον «Τάκη», το σκιάχτρο και μάθαμε πώς γίνεται η σπορά. Στη συνέχεια φυτέψαμε ατομικά γλαστράκια με σιτάρι και ρόκα, τα οποία πήραμε σπίτι μας. Έπειτα επισκεφτήκαμε τα σύγχρονα γεωργικά μηχανήματα της σχολής, τα οποία ήταν τεράστια. Κάναμε ένα διάλειμμα στο εστιατόριο της σχολής για να φάμε και μετά πήγαμε στο Μουσείο Γεωργικών Εργαλείων όπου είδαμε όλα τα βήματα της παραγωγής του σιταριού στο παρελθόν, αλέσαμε σιτάρι, ζυμώσαμε ψωμί και το πήραμε στο σπίτι μας για να το ψήσουμε.

Ήταν μία πολύ ωραία και εποικοδομητική εμπειρία την οποία θα θέλαμε να ξαναζήσουμε με ένα διαφορετικό πρόγραμμα. Μάθαμε πολλά καινούρια πράγματα, όπως να φτιάχνουμε δικό μας ψωμί από την αρχή. Επίσης οι εκπαιδευτικοί που μας ξενάγησαν ήταν πολύ ευγενικοί, φιλόξενοι και ακριβείς στις πληροφορίες που μας έδιναν. Σας το συστήνουμε ανεπιφύλακτα!

Οι μαθήτριες: Μ.Β- Λ.Ο.

# data[].attributes.attachment_caption
Περιμένοντας να φυτέψουμε τα γλαστράκια μας

# data[].attributes.attachment_caption
Η κ. Παππά με το πείραμα της μαγιάς.

# data[].attributes.attachment_caption
Το αλέτρι στο Μουσείο γεωργικών εργαλείων της Σχολής

# data[].attributes.attachment_caption
Προσέχουμε πάρα πολύ...

# data[].attributes.attachment_caption
Η εκπαιδεύτριά μας!

# data[].attributes.attachment_caption
Δε θέλουμε να φύγουμε!!!

# data[].attributes.attachment_caption
Και οι καθηγήτριες πέρασαν ωραία!!

# data[].attributes.body
Την Τρίτη, 6-2-2024, αναχωρήσαμε από το σχολείο μας για την Αμερικάνικη

Γεωργική Σχολή της Θέρμης. Ήταν η πρώτη φορά που επισκέφτηκα αυτό το μέρος και γι’

αυτό καθ’ όλη τη διαδρομή με περιτριγύριζε ενθουσιασμός, γιατί ήταν η πρώτη εκδρομή

με το νέο μου σχολείο, αλλά και περιέργεια για το τι θα αντίκριζα εκεί.

Όταν φτάσαμε ξαφνιάστηκα ευχάριστα με τον χώρο της Σχολής. Έμοιαζε με ένα

τεράστιο πάρκο. Είχε πολλά ελαιόδεντρα, καθώς και πολλά σημεία για να καθίσεις και να

χαλαρώσεις εισπνέοντας φρέσκο αέρα και καθαρό οξυγόνο. Οι επιμορφώτριες που μας

υποδέχτηκαν και μας ξενάγησαν ήταν πολύ ευγενικές και ενημερωμένες. Αρχικά, μας

έβαλαν σε ένα σπιτάκι, για να δοκιμάσουμε 3 διαφορετικά είδη ελιών και 2 διαφορετικά

λάδια, τα οποία τα συνοδεύσαμε με φρυγανιές. Από τις ελιές μου άρεσε η πρώτη που

μύριζε ωραία, ενώ οι υπόλοιπες ήταν πολύ ξινές και πικρές. Αντίθετα, το λάδι με τρέλανε!

Ήταν τόσο ωραίο που ήθελα να το πάρω σπίτι μου! Έπειτα, και αφού βγήκαμε στον

ελαιώνα της Σχολής, μάθαμε να κατεβάζουμε τις ελιές από τα δέντρα, αλλά και άλλες

χρήσιμες πληροφορίες σχετικά με τη συγκομιδή. Τέλος, είδαμε και μια υπαίθρια έκθεση

ζωγραφικής Ελλήνων και ξένων ζωγράφων που είχε ως θέμα της την ελιά και έτσι είχαμε

την ευκαιρία να ενημερωθούμε για τους πίνακες.

Και κάπου εδώ τελειώνει μία ακόμη περιπέτεια. Αν με ρωτούσε κάποιος αν θα

ξαναπήγαινα στην Αμερικάνικη Γεωργική Σχολή της Θέρμης η απάντησή μου θα ήταν: ναι,

μετά χαράς!

Η μαθήτρια του τμήματος: Κ. Ε.